Ostu-müügileping nr …

**Lääne–Nigula Vallavalitsus** (edaspidi “Ostja”), registrikood 75038598, asukoht Haapsalu mnt 6, Taebla alevik, Lääne-Nigula vald, 90801 Lääne maakond, mida esindab põhimääruse alusel vallavanem Mikk Lõhmus, ja

………………… (edaspidi “Müüja”), registrikood ………………….., asukoht ……………………, mida esindab ………………………., keda nimetatakse edaspidi käesolevas lepingus Pool või koos Pooled, sõlmivad ostu-müügilepingu (edaspidi Leping) alljärgnevate tingimuste kohaselt:

1. **Lepingu ese ja dokumendid**
   1. Müüja müüb ja Ostja ostab kiige (edaspidi nimetatud Kaup) vastavalt väikehanke „Kiige ost koos paigaldusega“ dokumentides sätestatud tingimustele, käesolevale Lepingule ja Müüja esitatud pakkumusele.
   2. Müüja kohustub Kauba tarnima, paigaldama ja kasutusvalmis seadma (nõue kirjeldatud dokumendis Tehniline kirjeldus-maksumuse vorm) Ostja poolt nimetatud aadressil, vastavalt Ostja poolt näidatud asukohta.
   3. Lepingu dokumentideks on käesolev Leping, Tehniline kirjeldus, Müüja pakkumus.
2. **Kauba üleandmine**
   1. Müüjal on kohustus enne Kauba tootmist/tarnimist kooskõlastada Ostjaga pakutavad tooted.
   2. Kaup ja nende detailid peavad olema transporditud ja pakendatud vältimaks asjadel tekkida võivaid kahjustusi.
   3. Kauba üleandmisel esitab Müüja Ostjale Kauba üleandmis-vastuvõtmisakti (edaspidi Akt), mille Pooled allkirjastavad.
   4. Kaubal olevad puudused või hinnapakkumuse tehnilisele kirjeldusele mittevastavus fikseeritakse aktis.
   5. Lepingu tingimustele mittevastava Kauba üleandmisel kohustub Müüja Ostja nõudmise korral oma kulul asendama puudusega Kauba tehnilisele kirjeldusele vastava Kaubaga Ostja poolt etteantud tähtaja jooksul.
   6. Kauba omandiõigus läheb Müüjalt Ostjale üle pärast Kauba eest täielikku tasumist.
   7. Kauba üleandmisega viivitamise korral on Ostjal õigus nõuda Müüjalt leppetrahvi 0,5% Kauba kogumaksumusest iga viivitatud kalendripäeva eest.
3. **Kauba eest tasumine**
   1. Leping Hind on ……………….. eurot, millele lisandub käibemaks ………………. eurot, kokku …………….. eurot.
   2. Ostja ei tasu ettemaksu.
   3. Kauba eest tasumine toimub pärast kõigi lepinguliste tegevuste täielikku lõpetamist ning Poolte esindajate poolt Akti põhjal esitatud arve alusel 14 päeva jooksul alates selle esitamisest.
   4. Arve tasumisega põhjendamatult viivitamisel on Müüjal õigus nõuda Ostjalt viivist võlaõigusseaduses sätestatud määras tähtaegselt tasumata summalt iga viivitatud kalendripäeva eest.
4. **Lepingu täitmine**
   1. Lepingu täitmise tähtpäev on üks kuu alates lepingu sõlmimisest.
   2. Müüja kannab kõik Kauba transpordiga seotud riskid kuni Kauba üleandmiseni Ostjale.
   3. Kõik teated seoses Lepingu täitmisega esitatakse kirjalikult Lepingus nimetatud kontaktisikute e-posti aadressidele.
   4. Teateid, millega ei kaasne teisele Poolele õiguslikke tagajärgi, võib esitada telefoni teel.
5. **Lepingu rikkumine ja vaidluste lahendamine**
   1. Pool vastutab Lepingu rikkumise eest, välja arvatud juhul, kui rikkumine on vabandatav. Eeldatakse, et rikkumine ei ole vabandatav. Kohustuse rikkumine on vabandatav, kui selle on põhjustanud ettenägematud või Poole tegevusest olenematud asjaolud (vääramatu jõud). Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks, seda väldiks, takistava asjaolu või selle tagajärje ületaks.
   2. Vääramatu jõu esinemise korral muutuvad Lepingus nimetatud tähtajad perioodi võrra, mille jooksul vääramatu jõu tegurid takistavad Lepingu täitmist.
   3. Pool, kes rikub kohustust vääramatu jõu asjaolude tõttu, peab vääramatu jõu asjaoludest ja nende mõjust viivitamata teatama teisele Poolele pärast seda, kui Pool sai teada või pidi teada saama vääramatu jõu asjaoludest. Poolel on kohustus võtta tarvitusele kõik võimalikud abinõud vääramatu jõu asjaolude ning nende tagajärjel tekitatava kahju vältimiseks või mõju vähendamiseks. Pool on kohustatud jätkama oma lepinguliste kohustuste täitmist niipea, kui vääramatu jõu asjaolud on kõrvaldatud.
   4. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse läbirääkimiste teel. Kui läbirääkimistega kokkulepet ei saavutata, lahendatakse vaidlus Eesti Vabariigi õigusaktidega sätestatud korras.
   5. Lepingu tõlgendamisel tuleb mistahes Lepingu tingimust tõlgendada koos Lepingu teiste tingimustega, andes tingimustele tähenduse, mis tuleneb Lepingu kui terviku tähendusest. Kahtluse korral tuleb väljendeid, millel võib olla rohkem kui üks tähendus, mõista viisil, mis sobib kõige rohkem Lepingu olemuse ja eesmärgiga.
6. **Garantii**
   1. Kaubale on ette nähtud garantiiaeg vähemalt 2 aastat, mis hakkab kehtima Kauba üleandmis-vastuvõtmisakti allkirjastamisest ning garantiitingimused peavad olema kantud aktile.
   2. Kui Kaup vajab garantiiremonti sama probleemiga teist korda, kuulub Kaup asendamisele uue samaväärse või parema Kaubaga.
7. **Poolte esindajad – kontaktisikud**
   1. Ostja esindaja lepingulistes küsimustes: Mikk Lõhmus, +372 5119343, [mikk.lohmus@laanenigula.ee](mailto:mikk.lohmus@laanenigula.ee)
   2. Ostja esindaja Lepingu täitmise küsimustes: Kristina Ambros, +372 53413660, [kristina.ambro@laanenigula.ee](mailto:kristina.ambro@laanenigula.ee)
   3. Müüja esindaja lepingulistes küsimustes: ………………………………….
   4. Müüja esindaja garantii küsimustes: ……………………………..
8. **Lisad:**
   1. Pakkumus ……………..
9. **Poolte andmed:**

**Ostja Müüja**

Lääne-Nigula Vallavalitsus ………………

Mikk Lõhmus ……………….

/allkirjastatud digitaalselt/ /allkirjastatud digitaalselt/